**U prezentaciji za popunjavanje prijavnog obrasca A prikazano je 6 elemenata projekta, da li je te elemente projekta potrebno navesti i u prijavnom obrascu?**

**Kako se ti elementi projekta razdvajaju na stavke troškova i što bi trebala biti mjerna jedinica za linijske objekte (vodoopskrbna i kanalizacijska mreža), a što za ostale pojedinačne objekte?**

**Kako moramo iskazati količine u slučaju pojedinih stavaka troškova i koliko detaljno je potrebno analizirati stavke troškova?**

U 5. dijelu Prijavnog obrasca A potrebno je navesti glavne elemente projekta, za koje preporučamo da sadrže u minimalno one navedene u točki 3.1. Prihvatljive aktivnosti projekta (ukoliko su svi primjenjivi za pojedinu projektnu prijavu). Po potrebi je moguće je dodati i druge elemente projekta ako su u skladu sa zahtjevima prihvatljivosti.

Elemente projekta potrebno je razraditi na stavke troška koje predstavljaju sve potrebne projektne aktivnosti za pojedinu projektnu prijavu, a čije se količine iskazuju po jedinici mjera, te zatim u broju jedinica i konačno jediničnoj cijeni te ukupnom iznosu. Mjerne jedince trebale bi biti uobičajene, kako se troškovi i inače procjenjuju. Preporučamo za studijske elemente kao jedinicu mjere upotrebljavati jedinicu kom. (npr. Studija izvodljivosti kom 1). U nastavku je tablično iskazan primjer Elemenata projekta, Stavka troškova kao i pripadajuće jedinice za iskazivanje količina:

|  |  |
| --- | --- |
| Elementi projekta | Stavke troškova |
| Studijska dokumentacija | Studija izvedivosti – jedinica: kom |
| Analiza troškova i koristi – jedinica: kom |
| Studija utjecaja zahvata na okoliš/prirodu i/ili Zahtjev za procjenom - jedinica: kom |
| Obrazac za prijavu projekta EU (aplikacijski paket) – jedinica: kom |
| Izrada koncepcijskog rješenja sustava – jedinica: kom |
| Tehnička i projektna dokumentacija  | Istražni radovi, podloge, elaborati – jedinica: m' / paušal (ovisno o primjenjivosti) |
| Geodetski projekt - jedinica: m' / paušal (ovisno o primjenjivosti) |
| Projektiranje idejnih projekata mreže sustava odvodnje i vodoopskrbe – jedinica: m' (razdvojiti stavke po grupama profila od – do (DN) ukoliko je primjenjivo) |
| Projektiranje idejnih projekata objekata sustava (npr crpna stanica) – jedinica: kom |
| Projektiranje glavnih projekata mreže sustava odvodnje i vodoopskrbe – jedinica: m' (razdvojiti stavke po grupama profilima od – do (DN) ukoliko je primjenjivo |
| Projektiranje glavnih projekata objekata sustava (npr crpna stanica) – jedinica: kom |
| Projektiranje idejnog projekta UPOVa – jedinica: kom |
| Ovjera projekata i pristojbe za ishođenje lokacijskih dozvola i potvrda glavnih projekata – jedinica: kom |
| Natječajna dokumentacija | Izrada natječajne dokumentacije za javnu nabavu opreme/usluge/radove - jedinica: kom |
| Promidžba i vidljivost | Priprema, izdavanje i distribucija materijala za promicanje doprinosa Europske komisije- jedinica: kom |

**Dali se Natječajem “Ograničeni poziv na dostavu projektnih prijedloga (bespovratna sredstva)” predviđa financiranje izrade projektne dokumentacije ili izvođenja radova?**

Kao što je detaljnije navedeno u Uputama za prijavitelje pod točkom 3.1. Prihvatljive aktivnosti projekta pod prihvatljivim aktivnostima u sklopu ovog poziva na dostavu prijedloga projekata navedena je izrada studijsko-projektne dokumentacije. Izvođenje radova nije predmet ovoga poziva.

**Vezano za Poziv za dostavu projektnih prijedloga ZAŠTITA VODNIH RESURSA HRVATSKE KROZ POBOLJŠANJE SUSTAVA VODOOPSKRBE TE INTEGRIRANOG SUSTAVA UPRAVLJANJA OTPADNIM VODAMA, molimo pojašnjenje:**

**Pod prihvatljive aktivnosti projekta navedeno je da spadaju:**

**1. Izrada studijsko-projektne dokumentacije…**

**3. Ostale aktivnosti…**

**Da li navedeno znači da greškom nisu navedene još neke prihvatljive aktivnosti (pod 2.)?**

Slijedom Vašeg e-maila uočili smo da je došlo do pogreške u numeraciji no napominjemo kako su sve prihvatljive aktivnosti navedene u sklopu točke 3.1. Uputa za prijavitelje, iako zaista formalno nedostaje točka 2..

**Prilikom ispunjavanja Prijavnog obrasca A dogodio nam se problem. Naime, na stranici 4 obrasca i opcije „Postizanjem navedenog cilja, projekt izravno doprinosi ostvarenju sljedećih zadanih pokazatelja:“, označili smo „Da“, kako je navedeno u uputama, ali nam se nije otvorio padajući izbornik. Radi lakšeg snalaženja šaljemo Vam i sliku problema.**

Na stranici 4. smo primijetili da ste počeli upisivati tehničke elemente infrastrukture, ali ovdje Vam se upisuju elementi ovog projekta, a ovaj projekt se odnosi na sufinanciranje projektno-studijske dokumentacije a ne infrastrukture, tako da u prvo polje "Ciljevi i pokazatelji" upisujete što je cilj ovog projekta, odnosno cilj je izrada cjelokupne dokumentacije za kasnije apliciranje za EU fondove.. Slijedom toga, na prvom drop-down izborniku je potrebno odabrati i popuniti prvi red:

EN.2-004: Prijava projekata s pripremljenom dokumentacijom (Broj)

0,00 1,00 1,00 Podnesena prijava za sufinanciranje projekta od strane EU

Naime pokazatelj postignuća pokazatelja operativnog programa je indikator kojim se provjerava da li su dodijeljena bespovratna sredstva na ovom pozivu iskorištena za pripremu aplikacijskog seta dokumenata što u konačnici rezultira prijavom za sufinanciranje izgradnje infrastrukture od strane EU u financijskom razdoblju 2014-2020.

**Zanima me da li se sa prijedlogom projekta mogu javiti samo oni kojima je dostavljen natječaj (ograničen poziv)?**

**Nismo do sad nismo bili uključeni u nikakve natječaje pa ne znamo proceduru. Imamo ideja: vezanih uz cjevovod, pročistač za otpadne vode – unutar tvrtke i poboljšanje vodoopropusnosti kanalizacijske cijevi, ali ne znam da li je prekasno uključiti se u natječaje te izraditi potrebnu dokumentaciju.**

**Javni isporučitelj vodnih usluga bavi se zahvaćanjem, proizvodnjom i distribucijom vode za piće te je sukladan čl.202 Zakona o vodama.**

Ukoliko Vam je dostavljen poziv na ovaj ograničeni natječaj, onda se možete prijaviti do roka navedenog u Pozivu i Vaša prijava će biti zaprimljena.

**U uputama za prijavitelje navedene su prihvatljive aktivnosti za projekte vodoopskrbe u sklopu obuhvata projekta odvodnje.**

**U Prijavnom obrascu A naziv poziva glasi: Uspostava modernih vodoopskrbnih sustava i mreža.**

**Da li se poziv odnosi na pripremu projekata vodoopskrbe nevezano za projekte odvodnje?**

**Da li javni isporučitelj može prijaviti pripremu dokumentacije za odvodnju i vodoopskrbu u jednoj prijavi ili ih mora razdvojiti?**

Projekte vodoopskrbe je moguće prijaviti isključivo u sklopu obuhvata projekta odvodnje, odnosno jedna prijava može sadržavati elemente vodoopskrbe u sklopu obuhvata projekta odvodnje kao što je navedeno u Uputama za prijavitelje, točki 3.1. Prihvatljive aktivnosti.

**Vezano za Poziv za dostavu projektnih prijedloga „ZAŠTITA VODNIH RESURSA HRVATSKE KROZ POBOLJŠANJE SUSTAVA VODOOPSKRBE TE INTEGRIRANOG SUSTAVA UPRAVLJANJA OTPADNIM VODAMA“, molimo pojašnjenja na slijedeća pitanja:**

**1. Da li se slijedeće projektne aktivnosti od strane vanjskog konzultanta smatraju prihvatljivim troškovima:**

**- Nadzor nad provođenjem mjera informiranja i vidljivosti,**

**- Priprema natječajne dokumentacije za javnu nabavu studijsko-projektne dokumentacije, opreme, radova, …,**

**- Vođenje projekta ?**

**2. Da li je za objašnjenje predviđenih troškova projekta nastalih od vanjskog subjekta (npr. izrada projekta) dovoljno priložiti ponudu za navedenu uslugu?**

**3. Da li su troškovi vlastitih zaposlenika za provođenje gore navedenih aktivnosti , kao i administracije na projektu, prihvatljivi troškovi?**

**4. Možete li pojasniti termin „preliminarna aglomeracija“, naveden u Napomeni na str. 13. Uputa za prijavitelje?**

**5. Koja je procedura ako se pri provjeri projektne prijave utvrdi da su evidentirani neki troškovi koji nisu prihvatljivi?**

Aktivnost nadzora nad provođenjem mjera informiranja i vidljivosti sukladno Uputama za prijavitelje, točka 3.1. Prihvatljive aktivnosti projekta nije navedena kao prihvatljiva aktivnost. Priprema natječajne dokumentacije za javnu nabavu od strane vanjskog konzultanta prihvatljiva je. Troškak vođenja projekta nije prihvatljiv trošak te kao takav nije naveden u Uputama za prijavitelje pod točkom 3.2. Prihvatljivi troškovi.

Pri popunjavanju Prijavnog obrasca A u 5. dijelu potrebno je unijeti elemente projekta i proračun gdje je potrebno navesti obrazloženje stavke troška, a sve dokumente koje prijavitelj smatra relevantnima za potvrdu svoje projektne prijave slobodan je priložiti uz svoju projektnu prijavu.

Troškovi vlastitih zaposlenika nisu prihvatljivi trošak u sklopu ovog poziva na dostavu projektnih prijedloga, odnosno isti nisu navedeni kao prihvatljivi troškovi u Uputama za prijavitelje, točka 3.2. Prihvatljivi troškovi.

Preliminarna aglomeracija je aglomeracija identificirana u Planu provedbe vodnokomunalnih direktiva koju je moguće preuzeti na stranicama Hrvatskih voda gdje je moguće vidjeti osnovne podatke o aglomeraciji.

Neprihvatljivi troškovi identificirani u postupku procjene projektne prijave neće biti odobreni za financiranje. Za financiranje mogu biti odobreni isključivo prihvatljivi troškovi nastali uslijed provođenja prihvatljivih aktivnosti danih u Uputama za prijavitelje. Neprihvatljive troškove snosi sam prijavitelj.-

**U financijskom okviru poziva navodi se da je minimalni iznos koji će se dodijeliti pojedinom prijavitelju 1.000.000 kn. Da li to znači da jedan prijavitelj može dostaviti jedan prijedlog projekta (npr. vodoopskrba određenog područja) minimalno navedenog iznosa ,ili se smatra pod jednim prijedlogom projekta cjelokupna aktivnost javnog isporučitelja koji će moći dostaviti prijedlog projekta za vodoopskrbu jednog područja, odvodnju jednog područja, program sanacije gubitaka.... i da sve zajedno mora iznositi najmanje 1.000.000 kn.**

Jedan prijavitelj može dostaviti jedan projektni prijedlog koji može sadržavati elemente vodoopskrbe u sklopu obuhvata projekta odvodnje kao što je navedeno u Uputama za prijavitelje, točki 3.1. Prihvatljive aktivnosti, a ukupna vrijednosti prijedloga projekta mora iznositi najmanje 1.000.000 kn.

**Zbog obima dokumentacije potrebne za sudjelovanju na ovom pozivu, molimo Vas da razmotrite produljenje roka za predaju iste.**

Rok za predaju projektnih prijedloga je 24.4.2014.

**Postoji ii mogućnost da agencija, osnovana da u ime javnog isporučitelja vodnih usluga vrši između ostaloga i aktivnosti provođenja EU projekata, podnese prijavu na Poziv u ime i za račun javnog isporučitelja?**

*Kao što je navedeno u Uputama za prijavitelje, (točka 2 )prihvatljivi prijavitelji su javni isporučitelji vodnih usluga.*

**Sukladno uputama za prijavitelje, dostavljenim uz Poziv, podnosi se jedna prijava po**

**Prijavitelju. Na području kojim upravlja javni isporučitelj vodnih usluga, sukladno Planu provedbe vodno-komunalnih direktiva postoji 6 preliminarnih aglomeracija. *Podnosi li se prijava na natječaj tako da se svaki projekt (aglomeracija) zasebno* *obrađuju, odnosno da li se prilozi A-E popunjavaju zasebno za svaki projekt (aglomeraciju),* *te uvezuju u jednu zajedničku prijavu ?***

U jednoj projektnoj prijavi obuhvatiti sve aglomeracije, odnosno popunjava se jedan prijavni obrazac A u kojem se dijelovi koji se odnose na Kratki opis projekta - Svrha i opravdanost projekta zasebno opisuje svaka obuhvaćena aglomeracija. Elemente projekta i proračun također je potrebno, gdje je to moguće, razdvojiti po aglomeracijama (npr. Izrada idejnog projekta za aglomeraciju 1) dok je primjerice za izradu studije izvodljivosti, odnosno Obrasca za prijavu projekta za financiranje iz programskog razdoblja 2014-2020 strukturnih fondova EU, potrebno prikazati kao jedinstvenu (u kojoj će biti sagledane sve aglomeracije). Isto je potrebno primijeniti prilikom ispunjavanja Obrasca za prijavu projekta – B dio – izraditi jedinstveni obrazac uz razradu, gdje je to moguće, po pojedinim aglomeracijama. Prilozi B, C i E ispunjavaju se jedinstveno.

**Kako postupiti u slučaju kada je za preliminarne aglomeracije određene Planom provedbe vodnokomunalnih direktiva s različitim rokovima provedbe (2018. i 2023.), do sada izrađenom studijskom dokumentacijom predviđeno spajanje isti h, odnosno da li je dovoljno prijavit**

**aglomeraciju s rokom provedbe 2018. uz napomenu da je preliminarna aglomeracija s rokom 2023. pridružena preliminarnoj aglomeraciji s rokom 2018.**

U jednoj projektnoj prijavi obuhvatiti sve aglomeracije (u konkretnom slučaju obje), na način da se popunjava jedan obrazac u kojem se, gdje je to moguće, prikazuju zasebno aglomeracije (općenito o projektu, kratak opis postojećeg stanja…) uz napomenu da je aglomeracija s rokom 2023. pridružena aglomeraciji 2018. Nadalje, pod točkom 4.4. u Uputama za prijavitelje, između ostaloga, navedeno je i da je, radi što kvalitetnije ocijene prijedloga projekta, prijavitelj dužan u svojoj projektnoj prijavi navesti *da li je prijedlogom prijavitelja obuhvaćeno više aglomeracija, odnosno prijavljena potreba izrade studijske i projektne dokumentacije u smislu cjelovitog rješavanja pitanja vodnokomunalne infrastrukture na širem području, a radi podnošenja jedinstvene prijave projekta u programskom razdoblju strukturnih fondova 2014-2020.* Napominjemo i da će se ukoliko dolazi do obuhvaćanja više aglomeracija, u sklopu prvog ocjenjivačkog pitanja bodovati ona aglomeracija za koju je potrebno u kraćem roku ispuniti obveze sukladno Planu provedbe vodnokomunalnih direktiva.

**Odnosi li se izjava o nepostojanju dvostrukog financiranja samo na dio**

**prihvatljivih troškova za koji se odobri sufinanciranje (max. 85%), odnosno je li moguće**

**da nacionalna sredstava (min. 15%) prijavitelj osigurati npr. Ugovorom o sufinanciranju**

**s Gradom, državom ili HV-a?**

Izjava o nepostojanju dvostrukog financiranja odnosi se na aktivnosti uključene u prijavljeni projekt i troškove vezane uz isti. U Uputama za prijavitelje (točka 1.3) navedeno je da prijavitelj mora osigurati preostalih minimalnih 15% iznosa prihvatljivih izdataka. Napominjemo, da je dozvoljena mogućnost partnerstva i njihvo sufinanciranje sredstva koje mora osigurati prijavitelj s prihvatljivim partnerima poziva, a to su javni isporučitelji vodnih usluga i jedinice lokalne i regionalne samouprave.

**Smatra li se Izdatak, izdatci za upravljanje projektom, sukladno prilogu 2. točka 5. Pravilnika o prihvatljivosti izdataka NN 05/14, prihvatljivim izdatkom u sklopu ovog Poziva?**

**Smatra Ii se Izdatak, kupnja neizgrađenog zemljišta, sukladno Prilogu 2. točka 2. Pravilnika o prihvatljivosti izdataka NN 05/14, prihvatljivim izdatkom u sklopu ovog Poziva?**

Ovaj poziv odnosi se na financiranje projektnih prijedloga za pripremu investicijskih vodnokomunalnih projekata putem izrade studijske i projektne dokumentacije potrebne za prijavu projekata u programskom razdoblju strukturnih fondova 2014-2020 te u sklopu istoga navedene vrste izdataka nisu predvđeni kao prihvatljivi trošak.

**Dana 25. ožujka objavljen je Poziv na dostavu prijedloga br. EN.2.1.11 u sklopu Operativnog programa „zaštita okoliša“ za razdoblje 2007-2013 Priprema zalihe vodno-komunalnih projekta. Sukladno točci 6.1 Uputa za prijavitelje ovim putem dostavljamo zahtjev, za pojašnjenjima poziva:**

**Naime u pozivu je kao datum dostave prijava određen 24.travanj, dok je na web stranici https://scf-wf.mrrfeu.hr/ap, a na kojoj se popunjava obrazac A kao krajnji datum označen 20. travnja. Koji je krajnji rok dostave prijava?**

Krajnji rok za dostavu prijava na Poziv na dostavu prijedloga br. EN.2.1.11 u sklopu Operativnog programa „zaštita okoliša“ za razdoblje 2007-2013 Priprema zalihe vodno-komunalnih projekta je **24. travanj 2014.** Također, na web stranici <https://scf-wf.mrrfeu.hr/ap> ispravljen je datum za dostavu prijava.

**Kako popuniti tablicu STATUS STUDIJSKO PROJEKTNE DOKUMENTACIJE ukoliko je predviđeno više aglomercija s različitim stupnjem izgrađenosti, projektiranosti i različitim stupnjem izrađene studijske, odnosno projektne dokumentacije?**

U takvom slučaju potrebno je popuniti tablicu za svaku aglomeraciju zasebno.

**Da li je trošak izrade Obrasca za prijavu infrastrukturnog projekta na Natječaj za bespovratna sredstva za nabavu opreme i izvođenje radova koji će uslijediti kasnije, također prihvatljiv trošak po ovom Natječaju?**

Da.

**Ako je Prijavitelj za potrebe provođenja prihvatljivih aktivnosti već odradio javnu nabavu u 2013. i 2014.g., a troškovi još nisu nastali, da li je to prihvatljivo?**

Prihvatljivi troškovi prema Uputama za prijavitelje (točka 3.2) između ostaloga su oni troškovi nastali u razdoblju nakon 1.1. 2014,

**Da li su prihvatljivi troškova stjecanja neizgrađenog zemljišta za potrebe provođenja projekta, koji su nastali nakon 01.01.2014.?**

Ovaj poziv odnosi se na financiranje projektnih prijedloga za pripremu investicijskih vodnokomunalnih projekata putem izrade studijske i projektne dokumentacije potrebne za prijavu projekata u programskom razdoblju strukturnih fondova 2014-2020 te u sklopu istoga troškovi stjecanja neizgrađenog zemljišta za potrebe provođenja projekta nisu prihvatljivi troškovi.

**Nije nam jasno kako da se prijavimo kod poziva za dostavu podataka u Kohezijski fond za provedbu projekta pripreme infrastrukturnih projekata iz područja gospodarenja vodama , jer smo prije dobili iz HRVATSKIH VODA VGO isto poziv na području objedinjene AGLOMERACIJE koja se sastoji od 3 aglomeracije 2018 god.za pripremu projekata.**

**Na upit u HV VGO smo dobili odgovor da trebamo ispuniti i poslati tražene podatke.**

**Međutim zbunjuje nas to što kod Vas ( u MINISTARSTVU POLJOPRIVREDE) se prijavljujemo U PRILOGU B kao javni isporučitelj vodne usluge., a u HV VGO kao 1 AGLOMERACIJA koja se sastoji od VODOVODA, GRADA i okolnih OPĆINA.**

**Molimo Vas da nas uputite kako bi pravilno ispunili izjavu o nepostojanju dvostrukog financiranja priloga B.**

Kroz ovaj poziv na dostavu prijedloga projekata predviđeno je financiranje izrade studijsko-projektne dokumentacije koja je potrebna za prijavu projekata u programskom razdoblju strukturnih fondova 2014-2020, a koja nije financirana iz drugih projekata, programa ili sustava financiranja iz javnih sredstava državnog proračuna i/ili proračuna Europske Unije. Moguće je prijaviti i samo elemente projekta koji su potrebni za dovršetak aplikacijskog seta dokumenata, a koji se već ne financiraju iz gore navedenih izvora. Za dio dokumentacije, odnosno elemenata dokumentacije koji se traži sufinanciranje u sklopu ovoga poziva, a nije predmet dvostrukog financiranja, potrebno je ispuniti izjavu o nepostojanju dvostrukog financiranja priloga B.

**Ukoliko na području koje pokriva JKP postoje četiri aglomeracije da li prijavljujemo na jednu prijavu za Poziv na dostavu prijedloga projekata br. EN.2.1.11. sve četiri aglomeracije iako je rok prema planu za provedbu vodnokomunalnih direktiva za jednu aglomeraciju 2018 g. a za ostale tri aglomeracije 2023 g.?**

U jednoj projektnoj prijavi obuhvatiti sve aglomeracije (u konkretnom slučaju sve 4), na način da se popunjava jedan obrazac (A – E) u kojem se prikazuju zasebno aglomeracije (općenito o projektu, kratak opis postojećeg stanja…) uz napomenu da je aglomeracija s rokom 2023. pridružena aglomeraciji 2018. Nadalje, pod točkom 4.4. u Uputama za prijavitelje, između ostaloga, navedeno je i da je, radi što kvalitetnije ocijene prijedloga projekta, prijavitelj dužan u svojoj projektnoj prijavi navesti *da li je prijedlogom prijavitelja obuhvaćeno više aglomeracija, odnosno prijavljena potreba izrade studijske i projektne dokumentacije u smislu cjelovitog rješavanja pitanja vodnokomunalne infrastrukture na širem području, a radi podnošenja jedinstvene prijave projekta u programskom razdoblju strukturnih fondova 2014-2020.*

Napominjemo i da će se ukoliko dolazi do obuhvaćanja više aglomeracija, u sklopu prvog ocjenjivačkog pitanja bodovati ona aglomeracija za koju je potrebno u kraćem roku ispuniti obveze sukladno Planu provedbe vodnokomunalnih direktiva.

Napominjemo da sve projektne aktivnosti moraju biti završene do 30.6.2016. godine., te da prijavitelji moraju voditi računa o izvedivosti predloženog obuhvata projekta u traženim vremenskim okvirima. Ukoliko se projektom planirane aktivnosti ne završe do tog roka, prijavitelj će snositi sam 100% iznosa troškova nastalog nakon razdoblja prihvatljivosti. Također napominjemo i da prijavitelj mora biti u mogućnosti dovesti projekte do potpune spremnosti za izvođenje radova najkasnije do 31.12.2017. godine i u tom slučaju biti spreman prijaviti sve nominirane aglomeracije. Ako projekt ne zadovolji tražene uvjete prijavitelj sukladno prilogu D Uputa za prijavitelje - Posebnim uvjetima Ugovora mora vratiti cijeli iznos bespovratnih sredstava.

**Za aglomeraciju X do 2018 g. je u tijeku izrada studijsko-projektne dokumentacije (prihvaćanje koncepcijskog rješenja) za koju i postoji potpisan ugovor i u tijeku je postupak ugovaranja za projektiranje kanalizacije (samo još potpis ugovora s projektantom), a postupak javne nabave je počeo u srpnju 2013 g.i nakon dvije žalbe tek sada možemo potpisati ugovor.**

**Pitanje je:**

**S obzirom da je ovaj čitavi postupak vodio projektni tim imenovan od Hrvatskih voda možemo li potpisati ugovor za projektiranje i sufinancirati ga preko Poziva na dostavu prijedloga projekata br. EN.2.1.11.?**

Svi troškovi nastali nakon 1.1.2014 za prihvatljive aktivnosti smatraju se prihvatljivim. Međutim, skrećemo pozornost da je jedan od uvjeta za isplatu sredstava po sklopljenim ugovorima da je postupak nabave zadovoljio osim uvjeta propisanih po zakonu o javnoj nabavi i uvjete propisane Pravilnikom o prihvatljivosti izdataka (NN 5/14) i uvjetima za pripremu i provedbu projekta sufinanciranih sredstvima EU i relevantnim EU direktivama koje se odnose na javnu nabavu, te zahtjevima ovog poziva. Provjera prihvatljivosti provedenih postupaka javne nabave napraviti će se u fazi nakon eventualnog prihvaćanja projektnog prijedloga i sklapanja ugovora o dodjeli bespovratnih sredstava. Provjera prihvatljivosti javne nabave za EU projekte ima druge i dodatne kriterije od postupka provođenja javne nabave po Hrvatskom zakonu o javnoj nabavi. Ukoliko provedeni postupak javne nabave zadovolji tražene kriterije moći će se napraviti isplata sredstava po tim ugovorima.

**Ispunjavamo aplikaciju u sklopu OPZO-a za područje grada, odnosno dviju općina.**

**Projekti nisu niti započeli tako da nemamo POU i SOU. Zanima nas slijedeće:**

**U tehničkom opisu projekta,  točka C, Utjecaj na okoliš i prirodu, zanima nas da li je dovoljno odgovoriti na postavljene smjernice ili moramo napisati cijeli pregled mogućih utjecaja na prirodu (po našem predviđanju)?**

Ukoliko nemate POU i SOU dovoljno je odgovoriti na postavljene smjernice uz kratak opis.

**Također, zanima nas da li su dostatne najnovije karte iz prostornih planova kao prilog za točku B (vodoopskrba i odvodnja) ?**

Najnovije karte iz prostornih planova su dostatne, a na njima je potrebno jasno naznačiti trenutno kao i planirano buduće stanje

**U prilogu A prijavni obrazac B „kartica projekta“ potrebno je navesti podatak o stanovništvu.**

**Pitanje: Treba li navoditi podatke o samo o stalnom stanovništvu ili je potrebno uključiti i povremeno stanovništvo i turiste?**

Potrebno je navesti oba podatka sa naznakom koji podatak se odnosi na stalno stanovništvo a koji na turiste radi kvalitetnijeg planiranja potencijalnog opterećenja UPOVa.

**Da li na linku za kreiranje prijavnog obrasca A se unosi pojedinačno svaka aglomeracija ukoliko imamo za prijavu više aglomeracija ili sve odjednom jednim ažuriranjem?**

U jednoj projektnoj prijavi obuhvatiti sve aglomeracije, odnosno popunjava se jedan prijavni obrazac A u kojem se dijelovi koji se odnose na Kratki opis projekta - Svrha i opravdanost projekta zasebno opisuje svaka obuhvaćena aglomeracija. Elemente projekta i proračun također je potrebno, gdje je to moguće, razdvojiti po aglomeracijama (npr. Izrada idejnog projekta za aglomeraciju 1) dok je primjerice za izradu studije izvodljivosti, odnosno Obrasca za prijavu projekta za financiranje iz programskog razdoblja 2014-2020 strukturnih fondova EU, potrebno prikazati kao jedinstvenu (u kojoj će biti sagledane sve aglomeracije).

**Da li se u Prijavnom obrascu B, pod točkom B) Kratki opis postojećeg stanja za a) vodoopskrbu, b)odvodnju treba dati opis cijelog sustava vodoopskrbe i odvodnje ili samo za onaj dio koji se odnosi za područje aglomeracije?**

Potrebno je dati opis postojećeg stanja koji se odnosi na područje aglomeracije.

**Da li postoji preporuka što mora sadržavati Izjava o partnerstvu ili Ugovor o partnerstvu?**

Prema Uputama za prijavitelje, u slučaju partnerstva potrebno je priložiti uz projektnu prijavu Izjavu partnera ili Ugovor o partnerstvu u kojem su jasno definirane uloge i odgovornosti svakog partnera te jasno naznačeno koji partner je određen za nositelja prijave, odnosno prijavitelja projektne prijave.

**Upitnik o uključivanju horizontalnih prioriteta? Da li pitanja odgovarati za projekt izrade dokumenatcije ili za ono što će biti riješeno (izgrađen sustav odvodnje, izgrađen UPOV...)izrađenom dokumentacijom. Da li označiti sa NP(nije primjenjivo) ono što nije primjenjivo za projekt?**

Upitnik se ispunjava za projekt izrade dokumentacije. Ukoliko pitanje nije primjenjivo za projekt popunjava se s NP.

**Što znače polazišne i ciljne vrijednosti (mjerne vrijednosti) te doprinos u Prijavnom obrascu A, u poglavlju Obrazloženje projekta?**

Isto je detaljnije opisano u prezentaciji popunjavanja prijavnog obrasca A i nalazi se na web stranici [www.strukturnifondovi.hr](http://www.strukturnifondovi.hr)

[PREZENTACIJA KORISNICIMA ZA KREIRANJE PRIJAVNOG OBRASCA A.pptx](http://www.strukturnifondovi.hr/sites/strukturnifondovi.hr/files/cr-collections/4/prezentacijakorisnicimazakreiranjeprijavnogobrascaa-1397646774.pptx)

**Polazišna vrijednost za**

**U poglavlju Elementi projekta i  proračun, Prijavnog obrasca A, nakon dodavanja novih redaka, novih Br.Elementa projekta, nakon spremanja prijavnog obrasca kao skice, u draftu je vidljiv samo Element projekta pod rednim brojem 1?**

Moguće da je došlo do trenutne pogreške u sustavu. Molimo Vas da pregledate Upute za ispunjavanje prijavnog obrasca A i korisnički priručnik koji se nalaze u MIS sustavu (desni gornji kut) kao i prezentaciju za ispunjavanje popunjavanja prijavnog obrasca A i nalazi se na web stranici [www.strukturnifondovi.hr](http://www.strukturnifondovi.hr)

[PREZENTACIJA KORISNICIMA ZA KREIRANJE PRIJAVNOG OBRASCA A.pptx](http://www.strukturnifondovi.hr/sites/strukturnifondovi.hr/files/cr-collections/4/prezentacijakorisnicimazakreiranjeprijavnogobrascaa-1397646774.pptx)

**Vezano uz ograničeni poziv na dostavu prijedloga projekata br.EN.2.1.11. molim Vas za odgovor - ukoliko je ugovor za izradu projektne dokumentacije  potpisan s izvršiteljem u 2014.g., no isti ugovor obuhvaćen je ugovorom o sufinanciranju s Hrvatskim vodama za 2014.g. da li se projekt prijavljuje po navedenom pozivu ili ne, budući bi se trebao sufinancirati od strane Hrvatskih voda?**

Kroz ovaj poziv na dostavu prijedloga projekata predviđeno je financiranje izrade studijsko-projektne dokumentacije koja je potrebna za prijavu projekata u programskom razdoblju strukturnih fondova 2014-2020, a koja nije financirana iz drugih projekata, programa ili sustava financiranja iz javnih sredstava državnog proračuna i/ili proračuna Europske Unije. Moguće je prijaviti i samo elemente projekta koji su potrebni za dovršetak aplikacijskog seta dokumenata, a koji se već ne financiraju iz gore navedenih izvora. Za dio dokumentacije, odnosno elemenata dokumentacije koji se traži sufinanciranje u sklopu ovoga poziva, a nije predmet dvostrukog financiranja, potrebno je ispuniti izjavu o nepostojanju dvostrukog financiranja priloga B.

**Možemo li se mi kao jedinica lokalne samouprave (Općina) direktno prijaviti ili to mora biti komunalna tvrtka (javni isporučitelj vodnih usluga).**

Prihvatljivi prijavitelji prema točki 2 Uputa za prijavitelje su javni isporučitelji vodnih usluga, a jedinica lokalne samouprave je prihvatljivi partner poziva.

**Da li se razmišlja i da li je moguće prolongirati rok za prijavu na ograničeni poziv na dostavu prijedloga projekata br. EN.2.1.11. budući smo tek danas doznali da bi trebali prijaviti uz svoju aglomeraciju i aglomeracije u sastavu drugih JLS-a (općina) za što nemamo nikakvih podataka, a rok je sada 4-5 radnih dana ??**

. i Rok za prijavu je 24. travnja 2014. do 15 h.

**Može li javni isporučitelj vodne usluge prijaviti projekt u okviru gore navedenog OP ukoliko ima registriranu djelatnost samo za proizvodnju i distribuciju vode kao temeljnu djelatnost, a ne i za odvodnju i  pročišćavanje otpadnih voda?**

Projekte vodoopskrbe je moguće prijaviti isključivo u sklopu obuhvata projekta odvodnje, odnosno jedna prijava može sadržavati elemente vodoopskrbe u sklopu obuhvata projekta odvodnje kao što je navedeno u Uputama za prijavitelje, točki 3.1. Prihvatljive aktivnosti. Ukoliko je javni isporučitelj vodnih usluga registriran samo za proizvodnju i distribuciju vode kao temeljnu djelatnost, isti je prihvatljivi partner u sklopu ovog poziva, a ne prijavitelj.

**S ciljem rješavanja problematike vezane za  sustav odvodnje na području aglomeracije, još 1991. Izrađeno je idejno rješenje – Dispozicija otpadnih voda,**

**zatim 2005.g. Idejno rješenje- Etapna izgradnja....**

**Hoćemo li u Tablici projektne gotovosti navesti svu postojeću dokumentaciju?**

U tablicu unijeti svu relevantnu postojeću dokumentaciju.

**Pretpostavljamo da ćemo sa izradom dokumentacije početi od samog početka, možemo li stoga popis dokumentacije naveden u primjerku prijavnog  Obrasca A, za aglomeraciju Senj, iskoristiti za popis dokumentacije potreban za aglomeraciju za koju se podnosi prijava?**

Iz primjerka prijavnog Obrasca A za aglomeraciju Senj možete koristiti popis dokumentacije u dijelu koji je primjenjiv na aglomeraciju koja se u konkretnom slučaju prijavljuje kao i sve projektne aktivnosti koje su potrebne za Vašu projektnu prijavu ukoliko su u skladu sa zahtjevima prihvatljivosti. Svaki ponuditelj izrađuje samostalno svoju prijavu, dok se izrađena prezentacija može koristi kao pomoć pri izradi.

**Znači li to da ćemo u Tablici statusa studijsko projektne dokumentacije naznačiti da je potrebno u potpunosti pripremiti studijsku i projektnu dokumentaciju?**

Ukoliko je potrebno u potpunosti pripremiti studijsku i projektnu dokumentaciju isto je potrebno i navesti u predmetnoj tablici.

**Vezano za prijavu na operativni program i prijavu projekata, jedno početno pitanje:**

**Prihvatljivi su troškovi nastali i plaćeni u razdoblju od 1.1.2014.-30.06.-2016.**

**Mi smo sa projektiranjem kanalizacijskih kolektora krenuli u prosincu 2012. I siječnju 2013. godine**

**Dakle, u tom razdoblju su sklopljeni ugovori o projektiranu, a nastavno na to i ugovorene geodetske usluge (PGP, Elaborati nepotpunog izvlaštenja itd. tijekom 2013. godine)**

**Što za na onda znači ovo uputama prijaviteljima određeno razdoblje kao kriterij prihvatljivosti troškova?**

**Nadalje, što znači opcija da mi sad ne možemo prijaviti troškove dokumentacije po ovom pozivu za naše buduće postupanje tj. prijave projekata izgradnje na strukturne ili neke druge Fondove?**

Prema Uputama za prijavitelje (točka 3.2) navedeno je da bi se troškovi projekta smatrali prihvatljivim tijekom provedbe projekta, moraju ispunjavati opće uvjete za troškove u skladu s Pravilnikom o prihvatljivosti izdataka (NN 05/2014), između ostaloga i da su nastali za svrhu aktivnosti unutar projekta odobrenog za financiranje u sklopu poziva za podnošenje prijedloga za projekte i da su nastali i plaćeni tijekom razdoblja prihvatljivih troškova, po postupku odabira projekata (odnosno u razdoblju od 1.1.2014. do 30.6.2016).

Kroz ovaj poziv na dostavu prijedloga projekata predviđeno je financiranje izrade studijsko-projektne dokumentacije koja je potrebna za prijavu projekata u programskom razdoblju strukturnih fondova 2014-2020. Izvođenje radova nije predmet ovoga poziva.

**U točki 2. Poziva (Pravila prihvatljivosti prijavitelja projekta - budućeg korisnika) navodite da ukoliko do trenutka podnošenja prijedloga projekta javni isporučitelj vodne usluge ne bude imao usklađen predmet poslovanja niti je predao zahtjev u svrhu postizanja sukladnosti predmeta poslovanja sukladno članku 202. Zakona o vodama (NN 153/09, 63/11, 130/11, 56/13, 14/14), dostavljena projektna prijava će se eliminirati iz daljnjeg postupka procjene prijava projekata.
Vrelo d.o.o. sklopilo bi ugovor/izjavu o partnerstvu sa komunalnim društvom koje će do roka podnošenja projektne prijave podnijeti trgovačkom sudu plan podjele sukladno članku 550. g. Zakona o trgovačkom društvima (NN 111/93, 34/99, 121/99, 52/00, 118/03, 107/07, 146/08, 137/09, 125/11, 152/11, 111/12, 68/13- dalje: ZTD). Smatra li se taj korak dokazom da je podnijet zahtjev za usklađenje ili se smatra da je zahtjev za usklađenje podnijet danom prijave za upis podjele u sudski registar sukladno članku 550 l. ZTD? Koji dokument se smatra vjerodostojnim za dokazivanje statusnih promjena, izvadak iz sudskog registra ili neki drugi dokument?**

Podnesen plan podjele trgovačkom sudu smatra se vjerodostojnim dokumentom da je pokrenut postupak izdvajanja djelatnosti.

**U točki 4.2. Poziva (Dostava prijava projekata (Prijedloga projekata)) utvrđen je rok za dostavu prijave projekata 24. travnja 2014. godine do 15:00 h neovisno o načinu dostave. Obzirom da nije izričito naznačeno da se do navedenog vremena (15:00 h) prijavni obrazac mora dostaviti na prijemni odjel Hrvatskih voda radi pečata zaprime do kraja radnog vremena tog odjela, zanima nas da li će se smatrati pravovremeno dostavljena prijava koja je zaprimljena u pošti dana 24.04.2014. godine prije 15:00 sati, o čemu će se dostaviti dokaz o slanju pošiljke?**

Pravovaljana prijava se smatra takva prijava koja je zaprimljena u Hrvatskim vodama do dana 24. travnja 2014. godine do 15:00 h.

**Na koji način će se sufinancirati od strane Hrvatskih voda veliki projekti vodoopskrbe koji “nisu u zahvatu prijavljenih aglomeracija većih od 2000 ES“ te da li i na koji način ćemo te projekte sada prijaviti za financiranje iz EU-fondova preko ovog Ograničenog poziva?**

Kroz ovaj poziv na dostavu prijedloga projekata predviđeno je financiranje izrade studijsko-projektne dokumentacije koja je potrebna za prijavu projekata u programskom razdoblju strukturnih fondova 2014-2020, a koja nije financirana iz drugih projekata, programa ili sustava financiranja iz javnih sredstava državnog proračuna i/ili proračuna Europske Unije.

Projekte vodoopskrbe je moguće prijaviti isključivo u sklopu obuhvata projekta odvodnje, odnosno jedna prijava može sadržavati elemente vodoopskrbe u sklopu obuhvata projekta odvodnje kao što je navedeno u Uputama za prijavitelje, točki 3.1. Prihvatljive aktivnosti.

**Što ako aglomeracija nije na popisu u tablici iz Plana provedbe vodnokomunalnih direktiva?**

Aglomeracija koja nije na popisu Plana provedbe vodnokomunalnih direktiva nije prihvatljiva u sklopu ovog ograničenog poziva.

**Da li je PDV prihvatljiv trošak?**

Ne. PDV nije prihvatljivi trošak.

**Projektna dokumentacija za AGLOMERACIJU je pri kraju, ali je manje od 1 mil. kn – da li može aplicirati sa susjednom aglomeracijom?**

U jednoj projektnoj prijavi obuhvatiti sve aglomeracije , na način da se popunjava jedan obrazac (A – E) u kojem se prikazuju zasebno aglomeracije (općenito o projektu, kratak opis postojećeg stanja…). Nadalje, pod točkom 4.4. u Uputama za prijavitelje, između ostaloga, navedeno je i da je, radi što kvalitetnije ocijene prijedloga projekta, prijavitelj dužan u svojoj projektnoj prijavi navesti *da li je prijedlogom prijavitelja obuhvaćeno više aglomeracija, odnosno prijavljena potreba izrade studijske i projektne dokumentacije u smislu cjelovitog rješavanja pitanja vodnokomunalne infrastrukture na širem području, a radi podnošenja jedinstvene prijave projekta u programskom razdoblju strukturnih fondova 2014-2020.* Napominjemo i da će se ukoliko dolazi do obuhvaćanja više aglomeracija, u sklopu prvog ocjenjivačkog pitanja bodovati ona aglomeracija za koju je potrebno u kraćem roku ispuniti obveze sukladno Planu provedbe vodnokomunalnih direktiva.

**Što ako je nakon ugovaranja iznos manji od 1 mil. kn?**

Ukoliko u postupku javne nabave dođe do ušteda, te vrijednost ugovora bude manja od predviđenog minimuma od 1 mil. kuna, financirati će se stvarno ugovoreni iznos uz iste omjere sufinanciranja.